(34) 



47. Egimus jamjam de rebus atque factis , quae in promissionem de- 

 duci possunt. Superest, ut videamus quaenam sint facta, a quibus ab- 

 stinentia promitti possit. Hoc facile perspicitur. Sunt ea omnia , qute 

 non constituunt officia juris, el quorum renunciatio nemini nocet. Alio- 

 quin, si nos obligaremus ad abstinendum a facto, ad quod efficiendum 

 jam peifecte tenemur, statueremus de eo, quod arbitrio nostro non sub- 

 jacet , adeoque plus juris in alium transferremus , quam ipsi habemus. 

 Sic nullum juris oflicium mihi incumbit aedificandi in funclo meo, sed 

 in arbitrio meo positum est, utrum hoc facere velim nee ne: propterea, 

 valide tibi promiserim abstinentiam ab eedibus in fundo meo exstruendis(l). 



CAPUT TERTIUM. 



De Consensu Paciscentium. 



SUMMARIA : 



( 48.) Expositio hujus capitis. 



( 49.) 1 Consensus exteriori actn manifestari debet. 



( 5o. ) Expressus est vel tacitus. 



( 5i, 52 et 53.) Tribus prasertim modis declarari solet consensus, sed non 

 semper obligat. 



( 54. ) Quandonam silentio contineatur consensus. 



( 55.) Conventio expressa conventionem quamdam tacitam seepe continet. 



( 56.) Consensus praesumtus non sufficit ad obligationem perfectam produ- 

 cendam. Aliter jure positivo. Quam ob cansam Jure Naturali negotiorum ges- 

 tori non tribuitur actio ad restitutionem expensarum. 



( 57.) Licet tamen expensas factas auferre, si id neraini noceat. 



( 58.) 2 Consensus, in thesi, errore niti non potest. 



( 5g.) Si error in rei substantiam cadat, corruit pactum. 



( 60.) Si error qualitatem rei accidentalem afficiat^ subsistit pactum. 



( 61.) Nisi existentia illarum qualitatum expresse vel tacite fuerit requisite. 



( 62.) Sedulo tamen rei adjuncta perpendenda stint. 



(i) Conf. Merlin , re'pert. voce Convention. 



